Sliši me za ljubav, molim te, sunačce
Sliši me za ljubav, molim te, sunačce,
   ter na me ki sam prav ne gniva' srdačce,
jere se posrdi ter zakri ličce tve,
   a moj trud pogrdi i virne službe sve.
Znaš, vilo, da svemog virno t' sam poslužil,
   veće bih, sad zna Bog, komu sam potužil,
ma se sam uklonil cjeć tvoga počten'ja,
   zatoj se li ponil nisam od služen'ja.
Viđ, ako hotin'je jes tvojoj svitlosti,
   imam moć i smin'je dvorit tve milosti;
ne budi toj moj sud ner tvoje sve volje,
   istom čin' da moj trud more bit za bolje, -
da tobom u družbi sluga se pogizda
   er stoji na službi krunici od zvizda,
od koje ne želi nidnoga priroka
   ner da se veseli jak suncu s istoka.

Hrvatsko 16. stoljeće